open-index/open-wikipedia-markdown huggingface dataset:
Culpeper’s Orchard

**Culpeper's Orchard** oli tanskalainen progressiivinen ja psykedeelinen rock -yhtye 1960–1970-lukujen taitteessa.

Yhtye julkaisi 3 LP-levyä: *Culpeper’s Orchard* (Polydor 1970), *Second Sight* (Polydor 1972) ja *Going For A Song* (Polydor 1973). Nimellä *Culpeper* yhtye julkaisi levyn *All Dressed Up And Nowhere To Go* (Sonet 1977).

Yhtyeen alkuperäiset jäsenet olivat englantilainen Cy Nicklin (laulu, akustinen ja rytmikitara sekä lyömäsoittimet), Neils Henriksen (soolokitara, piano, laulu, cembalo), Michael Friss (basso, urut, huilu, lyömäsoittimet, "two-finger-piano"), Rodger Barker (rummut, lyömäsoittimet) ja Gary (hyvät vibat ja dartsit). Yhtye hajosi toisen, folkmusiikkiin keskittyneen levyn jälkeen, ja Nicklin hoiteli kolmannen levyn kantrityylillä.

Yhtyeen alkuperäinen musiikki oli psykedeelistä ja progressiivista rockia, jota voisi verrata aikansa suuriin yhtyeisiin, kuten Gentle Giant, Led Zeppelin, Jefferson Airplane, Cream jne. Varsinkin kitaristi Henriksen osasi hyvin ammattinsa. Ensilevy Culpeper's Orchard on alansa klassikko ja se on julkaistu myös CD:nä.

Yhtye esiintyi Ruisrockissa vuonna 1971 ja oli yksi pääesiintyjistä.

## Aiheesta muualla (englanniksi)
* Culpepper
* progressiveears
Svartsjön linna

**Svartsjön linna** () on linna Ekerön kunnassa Uplannin maakunnassa, Ruotsissa. Se sijaitsee Mälaren-järvellä, Färingsön saarella Svartsjön kylässä. 

## Aiemmat rakennukset
Svartsjössä on aikojen saatossa sijainnut useita kuninkaallisia rakennuksia. Keskiajalla siellä sijaitsi kivirakennus, jossa viettivät aikaansa useat merkittävät henkilöt, kuten herttuat Erik ja Valdemar vuonna 1310. Svartsjöstä tuli kuninkaankartano, kun kuningas Maunu Eerikinpoika otti sen haltuunsa vuonna 1345. Myöhemmin Kustaa Vaasa rakennutti vanhasta kivitalosta linnoitetun talon. Eerik XIV ja Juhana III laajennuttivat siitä rakennuksesta renessanssilinnan, jossa oli pyöreä sisäpiha. Linna valmistui vuonna 1580, mutta tuhoutui tulipalossa vuonna 1687. Linnan rakennusmateriaalit kuljetettiin Tukholmaan Tre Kronorin linnaa varten. Perustukset ovat kuitenkin edelleen näkyvissä nykyisestä linnasta vähän etelään päin.

## Nykyinen linna
Nykyisen Svartsjön linnan keskiosan rakennutti kuningas Fredrik I vuosina 1734–1739. Linnan suunnittelusta vastasi arkkitehti Carl Hårleman ja se toimi kuningatar Ulrika Eleonooran metsästyslinnana. Rokokoolinnan esikuvina olivat ranskalaiset linnat. 1770-luvulla leskikuningatar Lovisa Ulrikan asutettua linnaa sitä pidennettiin molemmilta sivuilta arkkitehti Carl Fredrik Adelcrantzin suunnitelmien pohjalta. 

Lovisa Ulrikan kuoltua linnassa vuonna 1782 se sai rappeutua yli sadan vuoden ajan. Vuonna 1891 linna muutettiin vankilaksi, jona se toimi vuoteen 1966 saakka. Linnassa oli yli 300 peltiseinäistä ja kalteriovista vankiselliä, jotka poistettiin 1970-luvulla. Vuosina 1994–2002 Ruotsin valtio entisöi linnaa arkkitehtitoimisto Tallius Myhrmanin johdolla. Entisöintityöt maksoivat noin 36 miljoonaa Ruotsin kruunua. Restaurointitöiden aikana linna sai takaisin vaalean keltaisen värinsä, joka sillä oli uutena rakennuksena 1730-luvulla. Myös yksi vankiselleistä rekonstruoitiin muistuttamaan siitä aikakaudesta linnan historiassa.

## Lähteet

## Aiheesta muualla

* Linnan kotisivut  
* Ruotsin valtion kiinteistölaitos: Svartsjön linna  
* Slottsguiden 
* Linnan esittely Ekerön kunnan sivuilla
Robert Burås

**Robert Solli Burås** (12. elokuuta 1975 – 12. heinäkuuta 2007) oli norjalainen kitaristi ja lauluntekijä. Hän tuli alun perin tunnetuksi yhtyeestä Madrugada, joka julkaisi ensialbuminsa vuonna 1999.

Burås kuului vuonna 2005 My Midnight Creeps -nimisen yhtyeen perustajajäseniin. Hän oli mukana yhtyeen albumeilla *My Midnight Creeps* (2005) ja *Histamin* (2007). 

Burås löydettiin kuolleena kotoaan Oslosta heinäkuussa 2007. Tapaukseen ei poliisin mukaan liittynyt epäilyttäviä olosuhteita.

## Lähteet
Ulrika Eleonoran kirkko (Helsinki)

**Ulriika Eleonoran kirkko** (ruots. *Ulrika Eleonora kyrka*) oli Helsingin Raatihuoneentorilla eli nykyisellä Senaatintorilla sijainnut, Ruotsin kuningatar Ulriika Eleonoora vanhemman mukaan nimetty kirkkorakennus. Se rakennettiin vuosina 1724–1727 rakennusmestari Anders Hackenbergin johdolla. Rakennusmateriaalina käytettiin puuta ja kirkko maalattiin punamullalla. Muodoltaan kirkko oli tasavartinen ristikirkko, johon liittyi korkeahko torni.
__NOTOC__
## Vironniemen ensimmäiset kirkot
Ulriika Eleonoran kirkko oli järjestyksessään kolmas Uudessa Helsingissä. Kun kuningatar Kristiinan valtakaudella kenraalikuvernööri ja kreivi Per Brahen toimesta Helsinki päätettiin siirtää Vanhastakaupungista Vantaan joen suusta Vironniemelle vuonna 1640, uuteen kaupunkiin rakennettiin Tallinnan esimerkin mukaisesti kivikirkko, joka siunattiin kuningattaren mukaan Kristiinan kirkoksi. Samalla Vanhankaupungin kirkon kirkkoherra Johannes Orbergius siirtyi Vironniemelle, mutta kuoli jo seuraavana vuonna 1641 ja seuraajaksi nimettiin Jören Orlander. Vallan vahvistamiseksi kuningatar Kristiina siirsi Helsingin pitäjän kirkon Kristiinan kirkon alaisuuteen ja lakkautti kiistellysti kirkkoherran toimen Helsingin pitäjässä. Kristiinan kirkko kuitenkin paloi Helsingin palossa vuonna 1654 ja paikalle jouduttiin rakentamaan paljon vaatimattomampi Herran huone, joka ristittiin Pyhän Hengen kirkoksi.

### Kirkon purku ja perintö
Noin sadan vuoden ikään ehtinyt kirkkorakennus sai purkutuomion Johan Albrecht Ehrenströmin vuoden 1812 asemakaavassa Helsingin tultua suuriruhtinaskunnan pääkaupungiksi. Purkamisesta päätettiin lopullisesti vuonna 1827. Kirkko sai väistyä monien muiden rakennusten tavoin uuden pääkaupungin uljaan Senaatintorin monumentaalirakennusten tieltä. Kirkon hirret huutokaupattiin ja sen esineistöä sekä myytiin että vietiin Vanhaan kirkkoon. Nykyisin esineistö kuuluu Helsingin kaupunginmuseolle.

Kirkon vanhojen kellojen kumahtelua voi nykyisin kuunnella Helsingin tuomiokirkon kirkkosalissa. Vuonna 1937 Senaatintorille sijoitettiin kirkon muistomedaljonki, jonka suunnitteli Gunnar Finne. Helsingin kaupunki rakennutti Senaatintorille lumisen jäljitelmän kirkosta vuosina 1997 ja 2000.

Kirkon lattian ääriviivat on nykyään merkitty Senaatintorin kiveykseen mustilla kivillä.

## Lähteet

## Aiheesta muualla
* Vanhaa Helsinkiä Suur-Helsingin keskellä, Suomen Kuvalehti, 18.07.1931, nro 29, s. 23, Kansalliskirjaston digitaaliset aineistot
Tunku Abdul Rahman

**Tunku Abdul Rahman Putra Al-Haj ibni Almarhum Sultan Abdul Hamid Halim Shah** (8. helmikuuta 1903 &ndash; 6. joulukuuta 1990) oli Malesian ensimmäinen pääministeri.

Abdul Rahman opiskeli oikeustiedettä Lontoossa ja Oxfordin yliopistossa. Hän oli maan johdossa nimikkeellä *chief minister* jo ennen sen itsenäistymistä, vuodesta 1955, ja itsenäistymisen jälkeen 1957 hänestä tuli pääministeri. Suositun Alliance-puolueensa tuella hän keskittyi kansan hyvinvoinnin lisäämiseen armeijan vahvistamisen sijasta. Hän loi itsestään mielellään kuvaa Malesian liittovaltion (Malaija, Singapore, Sarawak, Brunei, Pohjois-Borneo) luojana vuonna 1963, mutta asia oli ollut vireillä kauan ja riippui muun muassa Britannian suopeasta suhtautumisesta.

Maan sisäisen kriisin vuoksi hän erosi virasta 1971.

*Tunku* on malesialainen ylhäistä sukua osoittava arvonimi.

## Lähteet
Larry Kusche

**Larry Kusche** (oik. **Lawrence David Kusche**, s. 1. marraskuuta 1940) on tunnettu väitetyn Bermudan kolmion laivojen ja lentokoneiden katoamisten epäilijä. Hän on toiminut muun muassa lentäjänä ja kirjastonhoitajana.

Kusche kiinnostui Bermudan kolmiosta, kun kirjastonhoitajana joutui tekemisiin monien kolmiota koskevien kyselyjen kanssa. Kun Kusche alkoi tutkia Bermudan kolmiota ensimmäistä kirjaansa varten, hän uskoi katoamisten olevan arvoituksellisia, mutta saatuaan tietoa luotettavista lähteistä muutti kantaansa. Useimmat katoamiset tapahtuivat myrskyjen aikaan tai olivat onnettomuuksia tai sattuivat kaukana väitetyn Bermudan kolmion alueesta. Kusche päätteli Bermudan kolmion olevan keinotekoinen arvoitus. Niinpä Kusche kirjoitti kirjan *The Bermuda Triangle Mystery – Solved* () (1975).

Hän kirjoitti myös tunnetusta Lento 19:n katoamisesta kirjan *The Disappearance of Flight 19*, jossa selitti lentueen katoamisen luonnollisesti. Kusche haastatteli muun muassa sen aikaista, tapauksesta tietoista laivaston henkilökuntaa. Kusche lensi itse koneella Avengerien reitin. Kusche selitti miksi lentäjä väitti virheellisesti olleensa Florida Keysin yllä.

Kuschen kirjaa on kritisoitu ainakin yhdellä englanninkielisellä verkkosivulla. Kuschen löydökset ja tutkimusmenetelmät ovat niiden mukaan epävarmoja.

## Bibliografia
*
*

## Lähteet
Sivert Høyem

**Sivert Høyem** (s. 22. tammikuuta 1976 Sortland) on norjalainen rocklaulaja.

Høyem tuli tunnetuksi Madrugada-yhtyeestä. Hän on ollut mukana sen toiminnassa alusta alkaen. Yhtyeen debyyttialbumi ilmestyi vuonna 1999, ja se on tehnyt myös kansainvälisen läpimurtonsa. 

Høyem on julkaissut sooloartistina albumit *Ladies and Gentlemen of the Opposition* (2004) ja *Exiles* (2006). Hän on kiertänyt myös Sivert Høyem and the Volunteers -yhtyeensä kanssa.

## Aiheesta muualla
* Viralliset sivut
Madrugada

**Madrugada** on norjalainen rockyhtye. Se perustettiin Stokmarknesissa vuonna 1995. 

Madrugadan ensimmäinen albumi *Industrial Silence* ilmestyi vuonna 1999. Neljännen studioalbumin, *The Deep Endin* äänitykset saatiin päätökseen loppuvuodesta 2004, ja levy julkaistiin Norjassa 28. helmikuuta 2005, muualla Euroopassa 31. maaliskuuta sekä lopulta Yhdysvalloissa 11. huhtikuuta. 

Madrugadan ensimmäinen ja tähän mennessä ainoa livelevy *Live at Tralfamadore* julkaistiin vuonna 2005. Yhtye voitti saman vuoden lopussa Spellemannprisenin kolmessa eri kategoriassa.

Madrugadan aktiiviset jäsenet ovat laulaja Sivert Høyem ja basisti Frode Jacobsen. Aiempiin jäseniin lukeutuvat rumpalit Jon Lauvland Pettersen ja Simen Vangen sekä kosketinsoittaja Mikael Lindqvist. Kitaristi Robert Burås löydettiin kuolleena kotoaan Oslosta 12. heinäkuuta 2007. Hän oli 31-vuotias; tapaukseen ei liittynyt "epäilyttäviä olosuhteita". Kitaristi oli kuulunut yhtyeen vakituiseen kokoonpanoon kuolemaansa saakka. 

Madrugadan jäsenillä on ollut myös muita projekteja. Høyem on julkaissut kaksi sooloalbumia, ja Burås julkaisi My Midnight Creeps -yhtyeen kanssa kaksi albumia vuosina 2005 ja 2007. Madrugadan seuraavan studioalbumin ilmestymisajankohta ei ole tiedossa.

Uusin albumi on ilmestynyt Norjassa tammikuussa 2008. Albumin nimi on Madrugada ja tuli hyvin suosituksi heti ilmestymisen jälkeen Norjassa.

Kokoelma-albumi tuli myyntiin joulukuussa 2010 nimellä The Best Of Madrugada. Tupla-cd sisältää 27 Madrugada-klassikkoa mukanaan myös ennenjulkaisematon All This Wanting To Be Free.

## Diskografia
### Studioalbumi
* 
* 
* 
* 
* 
* 

### Kokoelma-albumit
* 

### Livealbumit
* 

### EP:t
* Madrugada EP (1998)
* New Depression EP (1999)
* Electric (2000)
* Higher EP (2000)
* Hands Up - I Love You (2001)
* A Deadend Mind (2001)
* Ready (2002)

### Singlet
* "Beautyproof" (2000)
* "Majesty" (2003)
* "The Kids are on High Street" (2005)
* "Lift Me" [Feat. Ane Brun] (2005)
* "Look Away Lucifer" (2008)
* "What's On Your Mind?" (2008)
* "Half-Light" (2019)
* "Nobody Loves You Like I Do" (2021)
* "Dreams At Midnight" (2021)
* "The World Could Be Falling Down" (2021)
* "Ecstasy" (2021)

## Lähteet

## Aiheesta muualla
The Famous Grouse

**The Famous Grouse** on suosittu skottilainen blended-viski. Juomasekoituksessa käytettyjä mallasviskejä ovat tyypillisesti The Glenrothes, Highland Park ja The Macallan. Famous Grousen valmistuksen aloitti Matthew Gloag & Son Ltd. vuonna 1897, ja nykyään juomaa tekee The Edrington Group. Viski on nimetty nummiriekon mukaan.

1980-luvun alussa The Famous Grouse oli noussut skottilaisten itsensä eniten juomaksi viskiksi ohi siihen asti ykköstilaa pitäneen Bell’sin. Maailman suosituin viski oli tuolloin Johnnie Walker.

## Lähteet

## Aiheesta muualla

* Viskin viralliset sivut
Königsallee

**Königsallee** on bulevardi saksalaisessa Düsseldorfin kaupungissa. Se on kaupungin huomattavimpia ja tunnetuimpia katuja. Sen on suunnitellut Caspar Anton Huschberger vuonna 1802, jolloin aluetta uudistettiin, ja se saatiin valmiiksi vuonna 1804.

Useiden eksklusiivisten liikkeiden reunustamaa bulevardia halkoo 31 metriä leveä ja viisi metriä syvä kanava, johon vesi tulee Reinin sivujoesta Düsselistä. Kanavan ylittää kaksi puista siltaa.

Maisema-arkkitehti Maximilian Friedrich Weyhen ehdotuksesta bulevardia koristamaan istutettiin puita ja bulevardille annettiin nimi *Kastanienallee*. Vuonna 1848 tapahtuneen onnettomuuden jälkeen, jossa Preussin kuningasta Fredrik Vilhelm IV:tä heitettiin hevosenlannalla, katu nimettiin hyväntahdon eleenä nykyiselle nimelleen.

## Aiheesta muualla
Einar Ilmoni

**Einar Ilmoni** (29. kesäkuuta 1880 Lappeenranta – 4. maaliskuuta 1946 Kangasala) oli suomalainen taidemaalari. 

## Varhaiset vaihee
Einar Ilmonin vanhemmat olivat lääketieteen ja kirurgian tohtori Axel Hjalmar Ilmoni ja Fanny Vilhelmina Hannikainen. Myös hänen vanhempansa olivat taiteellisesti lahjakkaita.

Ilmonin lapsuudessa perhe asui Alavudella ja Tampereella, mutta perheen lapset kävivät kuitenkin oppikoulunsa Helsingin Suomalaisessa Yhteiskoulussa.

Vuonna 1896 Einar Ilmoni aloitti 16-vuotiaana opiskelun Suomen Taideyhdistyksen piirustuskoulussa, jossa opiskeli vuoteen 1902. Hän opiskeli myös Taideteollisuuskeskuskoulussa vuonna 1899. Hänen opettajiinsa kuuluivat Helene Schjerfbeck ja Albert Edelfelt.

## Ura

Valmistuttuaan Ilmonilla ei ollut varaa jäädä Helsinkiin tai lähteä opintomatkalle ulkomaille, joten hän asettui vanhempiensa uuteen kotiin Kangasalle. Ilmoni eli niukkaa elämää ja kieltäytyi tilaustöistä, jos ei nähnyt niissä sisältöä. Valmiita töitäänkin hän myi vastahakoisesti. Kaukana isojen kaupunkien taidepiireistä hän ei myöskään ollut juuri apurahojen jakajien suosiossa. Vuonna 1924 Ilmoni sai kuitenkin Alfred Kordelinin säätiön stipendin opintomatkalle Italiaan.

Ilmonin töissä nähdään syvää uskonnollisuutta ja rauhaa. Ilmoni oli taitava piirtäjä, ja käytti uransa alussa töissään niukasti värejä, minkä vuoksi hänen värinkäsittelyään pidettiin "aneemisena, hiutuvana ja verettömänä". Hänen pääaiheitaan olivat muotokuvat ja kompositiot lapsista ja naisista, maisemat ja luonnon yksityiskohdat sekä uskonnolliset aiheet kuten enkelit. Ilmonin teoksia sävytti sisäinen symbolismi ja unenomaisuus. Gösta Stenman luonnehti Ilmonia "Suomen maalaustaiteen Kierkegaardiksi".

Jo Ilmonin eläessä hänen töitään oli esillä ympäri Eurooppaa. Ensimmäisen yksityisnäyttelynsä hän piti vuonna 1917.

## Terveysongelmat ja kuolema
Vakava allergia esti Ilmonia työskentelemästä kesäaikaan, ja mielenterveysongelmat veivät hänet useampaan otteeseen hermoparantolaan. Ilmoni kärsi masennuksesta ja hermoromahduksesta, minkä vuoksi hän vietti muutaman kuukauden jakson Tallbackan sairaalassa. Suurin tuki erakoituneelle Ilmonille oli hänen sisarensa Aino.

Vuonna 1946 Ilmoni kuoli 66-vuotiaana erakoituneena ja naimattomana ja hänet haudattiin Kangasalan vanhalle hautausmaalle, jonne pystytettiin vuonna 1950 muistomerkki.

## Lähteet
* 
*  Sivu 327.
* *Kuka kukin on 1941*

### Viitteet

## Aiheesta muualla

* Einar Ilmoni kuvataiteilijamatrikkelissa

### Kirjallisuutta
*Nieminen, Sisko: *Einar Ilmoni – Yksinäinen kilvoittelija*. Hämeenlinnan taidemuseon julkaisuja 3. Hämeenlinna 1997.
*
Ulrika Pasch

**Ulrika Fredrika Pasch** (10. heinäkuuta 1735 Tukholma – 2. huhtikuuta 1796) oli ruotsalainen taidemaalari, taiteilija Lorens Pasch vanhemman tytär, taiteilija Lorens Pasch nuoremman sisar ja taiteilija Johan Paschin veljentytär. Hänet valittiin ensimmäisenä naisena Kuninkaalliseen taideakatemiaan sen perustamisvuonna 1773.

Vaikka sanotaan Paschin olleen vaatimaton ihminen, joka ei koskaan tuonut esiin omaa työtä, hän on yksi harvoista ammattimaisista naistaiteilijoista Pohjoismaissa ennen 1800-lukua. Useista hakemuksista huolimatta Ruotsin valtiopäivät ei myöntänyt hänelle eläkettä.

## Elämän vaiheet
Pasch kuului suureen taiteilijasukuun. Hänen isoisänsä, isänsä ja veljensä olivat myös taidemaalareita. Äiti, Anna Helena Beckman, oli porvari ja valtiopäivämies Olof Beckmanin tytär. Äidin suvussa oli myös taidekäsityöläisiä, kuten hopeaseppiä.

Paschin äidin kuoltua 1756 perheen lapset hajaantuivat useaksi vuodeksi. Veli Lorentz lähti ulkomaille kartuttamaan taideopintojaan. Ulrika Pasch muutti enonsa luo, johti enon taloutta ja maalasi. Tulot olivat perheelle tärkeitä, koska Pariisissa lanseerattu pastellimaalaus oli vähentänyt isän toimeksiantoja. Pasch elätti isäänsä ja sisartaan kymmenen vuotta, kunnes hänen veljensä palasi Ruotsiin vuonna 1766. Sisarukset, mukaan lukien sisar Hedvig Lovisa, asuivat loppuelämänsä yhdessä. Hedvig Lovisa hoiti talouden, kun sisarukset työskentelivät taidemaalareina.

## Taiteellinen ura
Pasch aloitti maalaamisen 1756, mutta oli jo aiemmin saanut veljensä kanssa opetusta isältään. Hän sai varhain työtilauksia, ensin niin sanottuja hallitsijaluetteloja, myöhemmin muotokuvatilauksia. Pasch alkoi työskennellä yhdessä veljensä Lorentzin kanssa tämän palattua Ruotsiin vuonna 1766. Ulrikan ja Lorentzin yhteistyötä on kuvattu sopusointuiseksi ja molemmat valittiin Kuninkaalliseen taideakatemiaan 1773.

Paschin ura oli menestyksekäs, ja hän maalasi kuningasperheen ja hovin muotokuvia. 1790-luvulla hänen tyylinsä alkoi kehittyä maalauksellisemmaksi.

## Lähteet
*Svenskt biografiskt handlexikon, 1906
*Teoksia valtion taidemuseossa 
*Valtion taidemuseon elämäkerrat 

### Viitteet

## Aiheesta muualla

*
On a Storyteller’s Night

**On a Storyteller’s Night** on Magnum-yhtyeen vuonna 1985 julkaistu viides studioalbumi. Albumi sijoittui parhaimmillaan 24. sijalle Ison-Britannian listalla. Kansikuva on fantasiakuvittaja Rodney Matthewsin käsialaa. Vuonna 2005, kaksikymmentä vuotta levyn alkuperäisen julkaisun jälkeen, Magnum julkaisi levystä laajennetun version. Vuoden 2005 kiertueella yhtye esitti kaikki albumin kappaleet kokonaisuudessaan.

## Kappaleet
Kaikki kappaleet on säveltänyt ja sanoittanut Tony Clarkin.

### Levy 1
#
#
#
#
#
#
#
#
#
#

### Levy 2 (Vuoden 2005 erikoisjulkaisu)
#
#
#
#
#
#
#
#
#

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – kosketinsoittimet
*Jim Simpson – rummut

### Vierailijat
*Mo Birch – taustalaulu kappaleessa "Les Mort Dansant"
*Kex Gorin – rummut (levyllä 2, kappaleissa 1, 3, 4, 5, ja 8)
Gay Ehrnrooth

**Gay Sturesson Ehrnrooth** (14. kesäkuuta 1925 Viipuri – 14. elokuuta 2006 Espoo) oli suomalainen metsäteollisuuden vaikuttaja ja vuorineuvos (1976). Hän oli koulutukseltaan diplomiekonomi. Hän oli Suomen selluloosayhdistyksen Finncellin palveluksessa ja nousi sen johtajaksi vuosiksi 1965–1969. Hän oli Oy Wilh. Schauman Ab:n toimitusjohtaja 1969–1988, Kymmene Oy:n johtokunnan jäsen. Hän toimi Suomen Metsäteollisuuden Keskusliiton hallituksen puheenjohtajana 1976–1977 ja Teollisuuden Keskusliiton hallituksen puheenjohtajana 1978–1981.

## Katso myös
* Ehrnrooth

## Viitteet

## Aiheesta muualla
* Gay Ehrnroothin muistokirjoitus ''Helsingin Sanomissa''.
Off!

**Off!** eli **SC Johnson OFF!** on yhdysvaltalaisen S. C. Johnsonin kansainvälinen  hyttyskarkotetuotesarjan tuotemerkki. Off!-tuotteita myydään Yhdysvalloissa, Kanadassa, Brasiliassa, Argentiinassa ja Suomessa. Sarjan tuotteista 80 prosenttia valmistaa Suomessa Oy Transmeri Ab Espoossa ja loput Puolassa. Offin tehoaineena käytetään dietyylitoluamidia eli N,N-dietyyli-meta-toluamidia ja ikaridiinia. Off! Teho -tuotteet karkottavat hyttysten lisäksi myös punkkeja, paarmoja ja mäkäräisiä. 
 
Suomessa Off-tuotesarja tuli tunnetuksi erityisesti 1980- ja 1990-luvulla televisiomainoksista, joissa esiintyi ”lapinäijänä” tunnettu enontekiöläinen Ilmari Mattila (1917–2002) ja hänen repliikkinsä ”Miksi sinä etelän mies huitot, miksi sinä et käytä Ohvia?”.

## OFF!-tuotesarjoja
Tuotesarjan lähde:
* Off! Family Care (Tuotteet sisältävät aloe veraa ja sopivat herkälle iholle)
* Off! Active (Tuotteita eri käyttötarkoituksiin esim hajuttomat tuotteet)
* Off! Teho/Off! Deep woods (Tuotteissa on pidempi vaikutusaika, ja ne karkottavat hyttysten lisäksi muita hyönteisiä)
*Muut tuotteet:
* Off! Hyttyssavu
* Off! Viilentävä hoitogeeli

## Lähteet

## Aiheesta muualla
* Off-tuotesarja Oy Transmeri Ab:n sivuilla
The Sims 2: Matkoilla

**The Sims 2: Matkoilla** () on Maxisin kehittämä The Sims 2 -pelin kuudes lisäosa. Se julkaistiin Euroopassa 6. syyskuuta 2007.

Matkoilla-lisäosassa simit voivat mennä lomalle hienoon hotelliin, telttaan tai halpaan majataloon. Lomalla simit voivat esimerkiksi ottaa valokuvia, kaivaa maata aarteen toivossa tai kerätä simpukankuoria. Simit voivat oppia paikallisilta asukkailta erilaisia toimintoja, kuten tulitanssia tai ninjaliikkeitä. Kotona sim voi opettaa uudet taidot muille simeille. Matkoilla-lisäosassa voi myös tulla käymään taskuvaras. Taskuvaras esiintyy pelissä siminä, joka voi olla nimeltään joko "Silmänkääntäjä" tai "Luihu kelmi". 

Valittavana on kolme eksoottista kohdetta: trooppinen rantaloma (Twiikki-saari), japanilainen rentoutumiskylä (Takemizu-kylä) ja aito tukkimetsä (Kolmijärvi). Simin ohjauspaneelin muistoja käsittelevässä kohdassa on kuvake, jota klikkaamalla voi tarkastella simin lomakokemuksia. Sim voi suorittaa lomakohteissa yhteensä 45 erilaista lomakokemusta.

## Lähteet

## Aiheesta muualla
*The Sims 2: Matkoilla-pelisivusto   
* Radosims, Suomen suurin The Sims 2 sivusto ja foorumi
*Pelipaketin arvostelu
Juustokakku

**Juustokakku** on makea tuorejuusto- tai rahkatäytteinen leivonnainen. Se paistetaan usein uunissa, mutta on myös versioita, joissa juustokakku hyydytetään jääkaapissa. Juustokakun tyypillisiä aineksia ovat kananmuna, voi, liivate, tuorejuusto (esimerkiksi ricotta), rahka, sokeri, kerma, smetana, hedelmät, marjat ja suklaa. Kakun pohja tehdään yleensä murskatuista kekseistä, jotka sekoitetaan sulatettuun voihin, mutta se voidaan tehdä myös murotaikinasta. Seos muotoillaan irtopohjavuokaan. Juustokakkua voidaan nauttia esimerkiksi hedelmä- tai marjakastikkeen kanssa.

Juustokakun valmistuksessa käytetään usein kakkuvuoan ja leivinpaperin lisäksi myös foliota. Juustokakun pohja yleensä esipaistetaan miedossa lämmössä ennen täytteen laittamista. Amerikkalaisessa juustokakussa käytetään kaakaojauhetta ja runsaasti sulatettua suklaata. Kun juustokakkuun on laitettu täyte, siihen lisätään liivatetta tai muuta hyydyttämisainetta ja se laitetaan hyytymään viileään paikkaan. Joskus juustokakku on uuninpellille tehtävä, piirakkamainen leivonnainen. Jotkut juustokakut voidaan tehdä ilman pohjan paistamista. Tällöin pohja tehdään kekseistä ja rasvasta.  

## Lähteet

## Aiheesta muualla
Ray Loriga

**Ray Loriga** (s. 5. maaliskuuta 1967, Madrid), oikealta nimeltään **Jorge Loriga Torrenova**, on
espanjalainen kirjailija ja elokuvaohjaaja.

Loriga aloitti ohjaajan uransa omaan romaaniinsa *Caídos del cielo* perustuvalla elokuvalla *La pistola del hermano* 1997. Hän oli myös mukana käsikirjoittamassa Pedro Almodóvarin elokuvaa *[[Lihan värinä]]* (1997).

*Kameleontissa* (1993) nuori mies lukitsee itsensä huoneeseen elääkseen musiikin maailmassa. Hän yrittää löytää jotain, mikä tekisi elämästä elämisen arvoista: piristeitä, rokkia ja unelmia. *Kirkkaalta taivaalta* -romaanin (1995) kertojana on poika, jonka ihailema isoveli löytää pistoolin, ampuu tavaratalon vartijan ja lähtee pakomatkalle. 

*Tokio ei välitä meistä enää* -romaania (1999) on luonnehdittu kyberpunkin ja nouveau roman -suunnan sekoitukseksi. Se on lähitulevaisuuteen sijoittuva tarina laillistetun huumeyhtiön edustajasta, jonka myymä aine auttaa unohtamaan muistot. Teos sai vuonna 2003 Tähtivaeltaja-palkinnon vuoden parhaasta scifi-kirjasta. *Mies joka keksi Manhattanin* (2004) koostuu erilaisista elämäntarinoista, jotka limittyvät paikassa ja ajassa. 

## Suomennetut teokset

* *Kirkkaalta taivaalta* (Tammi, 1997)
* 
* *Kameleontti* (Like, 2003)
* *Mies joka keksi Manhattanin* (Like, 2007)

## Lähteet

## Aiheesta muualla

* 
* Toni Jerrman: Jokainen päivä on vain uusi eilinen. Helsingin sanomat 25.9.2002.
* Ulla Kytönen: Ajattelen sinua koko ajan. Kiiltomato.net 17.2.2003.
* Tähtivaeltaja-palkinto 2002 .
Aksarayn maakunta

**Aksarayn maakunta** () on maakunta keskisessä Turkissa. Maakunnan läntisellä puolella sijaitsee Tuzinjärvi. Maakunnan pääkaupunki on Aksaray. Maakunta on jaettu seitsemään piirikuntaan mukaan lukien Aksaray.

Vuoden 2015 lopussa maakunnan arvioitu väkiluku oli 386&nbsp;500.

## Lähteet
Frankfurtin lentoaseman rautatieasema

**[[Frankfurtin lentoasema]]n rautatieasema** on rautatieasema Saksan Frankfurtissa. Asema yhdistää kaupungin lentoaseman itse kaupunkiin sekä maan rataverkkoon. Asema on jaettu kahteen osaan: S-Bahnin ja tavallisen rautatieliikenteen sekä ICE-liikenteen asemiin.

ICE-asema () avattiin vuonna 1999. Sen pituus on 660 metriä ja korkeus 45 metriä. Aseman odotustilan ja lipunmyynnin yläpuolella on lasikupoli, jonka kohdalta lähtee ylikulkusilta A3-moottoritien yli lentoterminaaliin. Neljän tähden hotelli, jossa on konferenssikeskus, aiotaan rakentaa aseman päälle.

Saksan suurin lentoyhtiö Lufthansa antaa asiakkaidensa tehdä lähtöselvitys jo Kölnin tai Frankfurtin päärautatieasemalla. Matkustajien matkatavarat kuljetetaan sen jälkeen ICE-junalla lentoasemalle, jossa ne lastataan suoraan halutulle lennolle. Tämä palvelu tunnetaan nimellä *AiRail Service*. Vuorot, joilla palvelu on käytössä, on merkitty tunnuksella LH. Toinen Lufthansan palvelu on lähtöselvitystiskit moottoritien ylittävällä sillalla.

Toisella puolella moottoritietä lähempänä lentoterminaalia on S-Bahnin ja Regionalbahnin asema (). Tämä rautatieasema avattiin 14. maaliskuuta 1972 ja se oli ensimmäinen lentokenttäasema Länsi-Saksassa. Tällä alkuperäisellä asemalla on kolme raidetta. Aseman alkuperäinen nimi oli *Frankfurt (Main) Flughafen*. Kauko- ja lähiliikenteen junat käyttivät samoja raiteita, joka usein aiheutti ruuhkia. Uuden aseman avautuminen 1999 helpotti asiaa huomattavasti.

## Lähteet


Kuva:The Squaire Frankfurt Flughafen Fernbahnhof 6.jpg|Kuva laitureilta
Kuva:Flughafen-Fernbahnsteig-Frankfurt am Main.JPG|Kuva laitureilta
Kuva:FRA fernbf1.jpg|Lippuhalli ja odotustila
Kuva:Wikimania05-bahnhof.jpg|S-Bahniin vievät liukuportaat


## Aiheesta muualla
Tuzjärvi

**Tuzjärvi** () on kuivunut järvi Turkissa. Se sijaitsee Aksarayn, Ankaran ja Konyan maakuntien rajalla. Tuzjärvi oli Turkin toiseksi suurin järvi, pinta-alaltaan on 1&nbsp;500 neliökilometriä. Järvi oli 905 metrin korkeudella merenpinnasta ja tavallisesti sen pituus oli noin 80 ja leveys 50 kilometriä. 
1990-luvulta lähtien järven pinta-ala kutistui jatkuvasti ilmastonmuutoksen ja maanviljelyksen seurauksena ja vuonna 2021 kuivui kokonaan.

Järvi oli nimensä mukaisesti (turk. *tuz* = suola) erittäin suolainen. 
## Lähteet

## Aiheesta muualla
Gosplan

**Gosplan** () eli **Neuvostoliiton valtiollinen suunnittelukomitea** () oli  vastuussa Neuvostoliiton taloussuunnittelusta.
Organisaatio perustettiin 1921 Kansankomissaarien neuvoston asetuksella. Sillä oli aluksi neuvoa-antava rooli. Suunnitelmatalouden ja viisivuotissuunnitelmien käyttöönoton myötä Gosplanista tuli keskeinen elin, joka otti käskynsä ministereiltä (kansankomissaareilta) ja toimi ministeriöiden kautta. Ensimmäisen viisivuotissuunnitelman ajan (1928–1932) sitä johti Valerian Kuibyšev. Nikolai Voznesenski johti Gosplania 1938–1941 ja 1942–1948.

GOELRO oli lakisääteiselle pohjalle suunniteltu sähköistämisohjelma, joten sen toimeenpanon takaisi keskitetty taloussuunnitelma. GOELRO:sta tuli neuvosto-Venäjän ja Neuvostoliiton ensimmäinen kattava valtionsuunnitelma, ja se toimi esikuvana valtionsuunnitelmalle (GOSPLAN), joka järjesti koko kansantalouden viisivuotissuunnittelun. GOELRO valtionkomiteana lakkautettiin jo kesäkuussa 1921, minkä jälkeen sen työtä jatkoi GOSPLAN.

## Pääjohtajat

## Lähteet
* 
### Viitteet
Grace Church

**Grace Chuch** on kirkkorakennus Yhdysvaltain suurimmassa kaupungissa New York Cityssä. Se kuuluu New Yorkin episkopaaliselle hiippakunnalle ja sijaitsee Broadwayllä. Kirkkorakennus edustaa uusgoottilaista arkkitehtuuria ja sen suunnittelusta on vastannut yhdysvaltalainen arkkitehti James Renwick nuorempi. Grace Churchin peruskivi muurattiin vuonna 1843 ja kirkko vihittiin käyttöön vuonna 1846.

Grace Church lisättiin Yhdysvaltain historiallisten paikkojen rekisteriin historiallisena maamerkkinä vuonna 1977.

## Lähteet

## Aiheesta muualla

* Grace Church
Irina Hakamada

**Irina Mutsuovna Hakamada** (, s. 13. huhtikuuta 1955) on venäläinen poliitikko.

Hakamadan (袴田) isä oli japanilainen kommunisti, joka pakeni Neuvostoliittoon 1938. Hänen setänsä Satomi Hakamada oli aikoinaan Japanin kommunistisen puolueen keskuskomitean puhemies.

Irina Hakamada opiskeli kansainvälistä taloutta Moskovan Patrice Lumumban kansojen ystävyyden yliopistossa ja valmistui 1981. Hän työskenteli Venäjän SFNT:n Gosplanille ja ZILin teknillisessä korkeakoulussa (VTUZ) opettajana. Vuonna 1989 oli perustamassa Konstantin Borovoyn kanssa tavara- ja raaka-ainepörssiä, liikepankkia ja talousuutistoimistoa sekä oli investointiyhtiö RINAKO:n tieteellinen pääasiantuntija 1991–1993.

Hakamada valittiin duumaan 1993, 1995 ja vuosiksi 2000–2003. Vuodesta 2000 hän oli myös varapuhemies. Hän oli yksi toukokuussa 2001 muodostetun Oikeistovoimien liiton puheenjohtajista Jegor Gaidarin, Boris Nemtsovin ja Anatoli Tšubaisin ohella. Hän oli ehdolla vuoden 2004 presidentinvaaleissa, ja heti aluksi hän ilmoitti olevansa Vladimir Putinia vastaan ja syytti häntä Nord-Ostin tapahtumien salailusta. Hän tuli neljänneksi ja sai 3,9 % äänistä.

Hakamada jätti Oikeistovoimien liiton pian vaalien jälkeen ja oli jonkin aikaa Venäjän vapaan demokraattisen puolueen johdossa ja perusti oman "Meidän valintamme" (Наш выбор) -puolueen, jota hän johti 2005–2006, jonka jälkeen hän liittyi Mihail Kasjanovin "Kansandemokraattiseen liittoon."

## Lähteitä

* http://fi.rian.ru/rian/index.cfm?msg_id=4037181 
* https://web.archive.org/web/*/http://www.mosnews.com/mn-files/khakamada.shtml
DJ Qbert

**DJ Qbert** (**QBert**, **Q-Bert**), oikealta nimeltään **Richard Quitevis** (s. 7. lokakuuta 1969), on filippiiniläistä syntyperää oleva yhdysvaltalainen hip hop -DJ ja muusikko. Hän on merkittävä *[[turntablismi|turntablisti]]* ja skrätsääjä.  

Qbert on kuulunut Invisibl Skratch Piklz -ryhmään, joka oli yksi ensimmäisiä *turntablismiin* keskittyneitä yhtyeitä. Hän on voittanut Disco Mix Clubin (DMC) arvostetussa DJ-kilpailussa Yhdysvaltain mestaruuden vuonna 1991 sekä maailmanmestaruuden vuosina 1992–1994. Vuonna 1995 hän toimi samojen kilpailujen tuomarina. DMC:n DJ Hall of Fameen hänet ja toinen entinen ISP:n jäsen, Mix Master Mike, valittiin vuonna 1998. Hän on myös esiintynyt monissa lehdissä ja muutamassa TV-dokumentissa.

Qbertin ensimmäinen sooloalbumi *[[Wave Twisters]]* ilmestyi vuonna 1998. 

## Lähteet

## Aiheesta muualla

* Viralliset sivut 
* Qbert Discogs-sivustolla
T. H. White

**Terence Hanbury White** (29. toukokuuta 1906 Bombay – 17. tammikuuta 1964 Pireus) oli englantilainen kirjailija. Hänen kuuluisin teoksensa on kuningas Arthurin tarinan kertova kirjasarja *[[Muinainen ja tuleva kuningas]]* (*The Once and Future King*), jonka ensimmäinen osa julkaistiin vuonna 1938 ja viimeinen postuumisti vuonna 1977.

## Elämä
Terence Hanbury White syntyi Bombayssa (nyk. Mumbai) Intiassa vuonna 1906. Hän valmistui Queens' Collegesta Cambridgesta pääaineenaan englannin kieli, ja ryhtyi ensin opettajaksi ja myöhemmin päätoimiseksi kirjailijaksi. Toisen maailmansodan aikana White asui omantunnonsyistä Irlannissa, jossa hän kirjoitti suurimman osan *Muinainen ja tuleva kuningas* -kirjasarjaa. Hän oli innokas luontoihminen, ja piti muun muassa metsästyksestä, kalastuksesta ja haukkametsästyksestä. White kuoli laivassa Pireuksen satamassa Ateenassa, Kreikassa, vuonna 1964, kun hän oli palaamassa Yhdysvalloista luennoimasta.

## Teokset
### Muinainen ja tuleva kuningas
*Muinainen ja tuleva kuningas* on fantasiakirjasarja, joka kertoo version kuningas Arthurin ja pyöreän pöydän ritarien tarinasta. Se perustuu Thomas Maloryn 1400-luvulla kirjoittamaan teokseen *[[Le Morte d’Arthur|Le Morte d'Arthur]]*.

* *Miekka kivessä* (*The Sword in the Stone*; 1938)
* *Noita metsässä* (*The Queen of Air and Darkness*, alkuperäinen nimi *The Witch in the Wood*; 1939)
* *Kehnotekoinen ritari* (*The Ill-Made Knight*; 1940)
* *Kynttilä tuulessa* (*The Candle in the Wind*; 1958)
* *Merlynin kirja* (*The Book of Merlyn*; julkaistu postuumisti 1977)

### Muut teokset

**Loved Helen and Other Poems* (1929)
**The Green Bay Tree* (1929)
**Dead Mr Nixon* (1931)
**Darkness At Pemberley* (1932)
**They Winter Abroad* (1932)
**First Lesson* (1932)
**Farewell Victoria* (1933)
**Earth Stopped* (1934)
**Gone to Ground* (1935)
**England Have My Bones* (1936)
**Burke's Steerage* (1938)
**Mistress Masham's Repose* (1946)
**The Elephant and the Kangaroo* (1947)
**The Age of Scandal* (1950)
**The Goshawk* (1951)
**The Scandalmonger* (1952)
**The Book of Beasts* (1954)
**The Master* (1957)
**The Godstone and the Blackymor* (1959)
**America At Last* (1965)

## Lähteet
Kopula

**Kopula** (, 'side', 'yhdysside') on kielitieteessä käytetty käsite, jolla tarkoitetaan lauseessa subjektin sekä predikatiivin tai adverbiaalin yhdistävää sanaa (yleensä verbi "olla"). Esimerkiksi englannissa kopulana käytetään myös muita sidossanoja, kuten "become", "seem" ja "feel" (joskin "be" (*olla*) on yleisin).

Joissakin kielissä kopulaa ei käytetä ollenkaan (malaiji, thai) ja joissakin vain tietyissä yhteyksissä (suomalainen viittomakieli, venäjä). Suomessa se jää helposti pois retorisen toiston yhteydessä (*"Elämmekö tietämättämme aikaa, jossa sota on rauhaa, vapaus orjuutta ja tietämättömyys voimaa?"*), uutisten otsikoinnissa (*"Bagdad raunioina"*) ja monissa vakiintuneissa ilmaisuissa (*"edessä loistava tulevaisuus"*).

Suomeen kopulan käyttö on tullut indoeurooppalaisten kielten vaikutuksesta.

## Lähteet
Arenbergin linna

**Arenbergin linna** on linna lähellä belgialaista Leuvenin kaupunkia. 

Linnan rakennutti 1500-luvulla Antoon van Croy 1100-luvulta peräisin olleen linnan paikalle. Vanhasta linnasta säilyi ainoastaan yksi torni. Nykyisen linnan rakennustyöt saatiin valmiiksi vuonna 1515. Linna, jota ympäröi Arenbergin puisto, on nykyisin Leuvenin katolisen yliopiston omaisuutta ja avoinna yleisölle. Linna toimii insinööritieteiden tiedekunnan päämajana.

## Lähteet

## Aiheesta muualla
'Ajde, kroči

**”'Ajde, kroči”** (, ) on montenegrolaisen laulajan Stevan Faddyn kappale, joka valittiin Montenegron Euroviisukarsinnasta *MontenegroSong 2007* edustamaan maataan Helsingissä järjestettyyn vuoden 2007 Eurovision laulukilpailuun. Kyseessä oli Montenegron ensimmäinen edustuskappale Eurovision laulukilpailussa itsenäisenä valtiona. Kappale ei selviytynyt finaaliin saakka ja sijoittui 28 kilpailijan semifinaalissa 22. sijalle.

Kappaleen on säveltänyt ja sanoittanut Serbia ja Montenegron vuoden 2005 edustuskappaleen "Zauvijek moja" tekijät Slaven Knezović ja Milan Perić.

## Eurovision laulukilpailussa
Uutena maana Montenegron tuli kilpailla finaalipaikasta 10. toukokuuta 2007 järjestetyssä semifinaalissa. Esiintymisjärjestyksen arvonnassa Montenegron edustuskappale ”'Ajde, kroči” arvottiin esiintymään semifinaalin seitsemäntenä. Kappaletta edelsi Georgian Sopo Khalvaši kappaleella "Visionary Dream" ja seurasi Sveitsin edustaja DJ Bobo kappaleellaan "Vampires Are Alive". Stevan Faddyn kanssa lavalla taustabändissä olivat Jovan Coso, No Name -yhtyeen jäsen Marko Perić ja kappaleen säveltäjä Slaven Knezović. Faddyn taustalaulajina olivat Neda Papović ja Svetlana Raicković.

Semifinaalin tulosten julkistuksessa Montenegroa ei mainittu kymmenen jatkoon menevän maan joukossa, joten kappale karsiutui finaalista. Semifinaalissa se sai 33 pistettä, jotka riittivät Viron kanssa jaettuun 22. sijaan. Albanian antamaa seitsemää pistettä lukuun ottamatta kaikki kappaleen saamat pisteet tulivat entisiltä Jugoslavian mailta.

### Saadut pisteet
Vuonna 2007 Euroviisuissa oli käytössä pelkkä yleisöäänestys. Poikkeuksena Albanian ja Andorran pisteet tulivat raadeilta. Montenegron edustuskappale "'Ajde, kroči" sai kilpailun semifinaalissa pisteitä eri mailta seuraavasti:

## Lähteet
Luettelo Porvoon valtiopäivien talonpoikaissäädyn valtiopäivämiehistä

**Porvoon valtiopäivien talonpoikaissäädyn valtiopäivämiehet** oli valittu Porvoon valtiopäiville kaikkialta maasta. Vaikka sääty oli lukumääräisesti laajin, oli sillä vain 30 edustajaa. Aatelissäädyllä, jossa olivat edustettuina suvut, oli suurin edustajamäärä, joka kohosi jopa 75:een. Porvarisäädyn edustajamäärä oli 19, papiston kahdeksan. Talonpoikaissäädyn edustajat olivat:  

Säädyn puhemies:
*Petter Klockars, Uudenkaarlepyyn pitäjä, Vaasan lääni, herastuomari ja Suomen lähetyskunnan jäsen
**[[Turun ja Porin lääni]]:**
*Elias Sipuli, Kisko, talollinen
*Elias Lauko, Perniö, rusthollari
*Juhana Koivisto, Pöytyä, talollinen
*Juhana Kinttala, Rymättylä, talollinen
*Elias Hintsa, Pirkkala, talollinen
*Tuomas Tuomala, Loimaa, talollinen
*Henrik Kesti, Ulvila, talollinen
*Henrik Riihimäki, Taivassalo, talollinen
**[[Kymenkartanon lääni]]:**
*Juhana Himanen, Ristiina, lautamies
*Tuomas Seppälä, Nastola, lautamies
*Henrik Pussila, Myrskylä, talollinen
**[[Kuopion lääni]]:**
*Henrik Waris, Rautalammi, talollinen
*Pietari Wäänänen, Kuopion pitäjä, lautamies
*Pietari Hoffrén, Leppävirta, herastuomari
*Henrik Ullgren, Pielisjärvi, lautamies
*Pietari Haaranen, Tohmajärvi, talollinen
**[[Vaasan lääni]]:**
*Henrik Granroth, Pietarsaaren maalaiskunta, talollinen
*Simon Louko, Isokyrö, lautamies
*Pietari Wästi, Ilmajoki, herastuomari
**[[Oulun lääni]]:**
*Johan Schulin, Oulunjoen pitäjä, talollinen
*Henrik Tervonen, Paltamo, talollinen
*Johan Kelhälä, Saloinen, lautamies
**[[Uudenmaan ja Hämeenlinnan lääni]]:**
*Simo Uotila, Lempäälä, talollinen
*Simo Ylinen, Längelmäki, talollinen
*Antti Mongola, Akaa, talollinen
*Gustaf Lemström, Siuntio, talollinen
*Johan Lundström, Karjaa, talollinen
*Gustaf Falck, Sipoo, talollinen
*Erik Isotalo, Lammi, talollinen
Säädyn sihteerinä toimi A. F. Orrhaeus. 

Valtiopäivien alussa vt. oikeuskansleri Adolf Tandefelt ei hyväksynyt Turun ja Porin läänistä edustajaksi valitun Elias Laukon valtakirjaa, koska hän oli rusthollari eikä talollinen. Sääty päätti kuitenkin Laukolle edustajanpaikan myöntää, eväten silti jo ennakolta tältä päätökseltään ennakkopäätöksen merkityksen.

## Katso myös
*Luettelo Porvoon valtiopäivien pappissäädyn valtiopäivämiehistä
*Luettelo Porvoon valtiopäivien porvarissäädyn valtiopäivämiehistä
*Luettelo Porvoon valtiopäivien aatelissäädyn valtiopäivämiehistä

## Lähteet
Saint Thomas Church

**Saint Thomas Church** on kirkkorakennus Yhdysvaltain väkirikkaimmassa kaupungissa New York Cityssä. Se kuuluu New Yorkin episkopaaliselle hiippakunnalle ja sijaitsee 53rd Streetin sekä Viidennen Avenuen kulmauksessa, Manhattanin alueella.

Kirkkorakennus edustaa goottilaista arkkitehtuuria ja sen suunnittelusta ovat vastanneet arkkitehdit Ralph Adams Cram ja Bertram Goodhue. Se on rakennettu vuosina 1911–1913.

## Aiheesta muualla

* Saint Thomas Church
Woolworth Building

**Woolworth Building** on pilvenpiirtäjä Yhdysvaltain suurimmassa kaupungissa New York Cityssä, tunnetun Broadway-kadun varrella. Sen rakennutti F. W. Woolworth F. W. Woolworth Companyn pääkonttoriksi vuosina 1910–1913, ja rakennus on siten yksi vanhimmista pilvenpiirtäjistä kaupungissa.

## Rakennus
Rakennus edustaa uusgoottilaista arkkitehtuuria, ja sen suunnittelusta vastasi yhdysvaltalainen arkkitehti Cass Gilbert.

Viisikymmentäseitsemän maanpäällistä kerrosta omaava terrakotta-julkisivuinen pilvenpiirtäjä kohoaa 241 metrin korkeuteen. Sen rakentaminen maksoi 13,5 miljoonaa sen aikaista Yhdysvaltain dollaria. Se kantoi maailman korkeimman rakennuksen titteliä valmistumisvuodestaan vuoteen 1930 asti, jolloin sen ohitti 40 Wall Street.

Woolworth Building lisättiin Yhdysvaltain historiallisten paikkojen rekisteriin historiallisena maamerkkinä vuonna 1966.

## Omistus
Woolworth-yhtiö isännöi Woolworth Buildingia 85 vuoden ajan. Venator Group -yhtiö, joka ennen vuoden 1997 nimenvaihdosta tunnettiin nimellä F. W. Woolworth Company, myi pilvenpiirtäjän vuonna 1998 Witkoff Groupille 155 miljoonan dollarin hintaan.

## Esiintyminen
Vuoden 2016 elokuvassa Ihmeotukset ja niiden olinpaikat Woolworth Building toimi Yhdysvaltojen taikakongressin päämajana.

## Lähteet

## Aiheesta muualla

* Structurae.de: Woolworth Building
* Emporis.com: Woolworth Building
Luettelo Porvoon valtiopäivien pappissäädyn valtiopäivämiehistä

**Porvoon maapäivien pappissäädyn valtiopäivämiehet** oli valittu vuoden 1809 Porvoon maapäiville kaikkialta maasta. Papistolla oli pienin valtiopäivämiesmäärä, kahdeksan. Porvariston edustajamäärä oli 19, talonpoikaissäädyn 30 ja aateliston 75. Pappissäädyn edustajat olivat:

Säädyn puhemies:

* Jacob Tengström, Turusta, Turun ja Porin lääni, Turun arkkipiispa

'''Turun ja Porin läänistä'''**:**

*Gustaf Gadolin, Naantalin ja Raision kirkkoherra
*Johan Sundwall, Pöytyän kirkkoherra
'''Vaasan läänistä''':
*Nils Johansson Aejmelaeus, Isonkyrön kirkkoherra ja Suomen lähetyskunnan jäsen
'''Ahvenanmaalta'''**:** (liitettiin osaksi Suomen Turun ja Porin lääniä, Haminan rauhan sopimuksessa)
*Isak Höckert, Kumlingen kirkkoherra
**[[Savon ja Karjalan lääni|Savon ja Karjalan läänistä]]:**
*Johan Henrik Cygnaeus, Rantasalmen kirkkoherra

**[[Uudenmaan ja Hämeen lääni|Uudenmaan ja Hämeen läänistä]]:**

* Ivar Wallenius, Hauhon kirkkoherra ja Suomen lähetyskunnan jäsen
* Magnus Jacob Alopaeus, Porvoon tuomiorovasti

Säädyn sihteerinä toimi lehtori Magnus Alopaeus, Porvoosta.

## Katso myös
*Luettelo Porvoon valtiopäivien porvarissäädyn valtiopäivämiehistä
*Luettelo Porvoon valtiopäivien talonpoikaissäädyn valtiopäivämiehistä
*Luettelo Porvoon valtiopäivien aatelissäädyn valtiopäivämiehistä

## Lähteet
Tales from the Elvenpath

**Tales from the Elvenpath** on Nightwishin vuonna 2004 julkaisema kokoelmalevy.

## Kappaleet

## Kokoonpano
* Marco Hietala – basso (kappaleet 3, 4, 14, 15)
* Tuomas Holopainen – kosketinsoittimet, taustalaulu (9)
* Jukka Nevalainen – rummut
* Tarja Turunen – laulu
* Erno Vuorinen – kitarat
* Sami Vänskä – basso (1, 2, 5–13)

## Aiheesta muualla
* 
*
Biltmore Estate

**Biltmore Estate** on ranskalaista renessanssia edustava kartano Yhdysvaltain Pohjois-Carolinassa, lähellä Ashevillen kaupunkia. Sen rakennutti George Washington Vanderbilt II vuosina 1888–1895 arkkitehtien Richard Morris Huntin ja Frederick Law Olmstedin piirustusten pohjalta. Se on edelleen Vanderbiltin jälkeläisten omistuksessa ja siellä toimii nykyisin museo. Noin 16 260 neliömetrillään rakennus on Yhdysvaltain suurin yksityisomisteinen talo. Se on myös listattu yhdeksi Yhdysvaltain kansallishistoriallisista maamerkeistä.

Biltmore Estaten alueella on kuvattu muun muassa elokuvia *[[Joutsen (elokuva)|Joutsen]]* (1956), *[[Tervetuloa, Mr. Chance!]]* (1979) ja *[[Riku Rikas]]* (1994).

## Aiheesta muualla

* Biltmore Estaten viralliset sivut
Chris Latta

**Christopher Lawrence Collins** (alkujaan **Christopher Latta**, s. 30. elokuuta 1949 Orange, New Jersey – 12. kesäkuuta 1994 Ventura, Kalifornia) oli yhdysvaltalainen näyttelijä, ääninäyttelijä ja koomikko.

Latta on tehnyt muun muassa äänirooleja Cobra Commanderina (*Action Force*) ja Starscreamina (*[[The Transformers]]*). Hän oli *[[Simpsonit|Simpsonien]]* ensimmäisellä tuotantokaudella muutamassa jaksossa Montgomery Burnsin ja yhdessä jaksossa Moe Szyslakin ääninäyttelijänä mutta luopui kummastakin roolista kesken tuotantokauden. Lisäksi Latta teki vierailevia rooleja muun muassa televisiosarjoissa *[[Seinfeld]]*, *[[NYPD Blue]]* ja *[[Pulmuset (televisiosarja)|Pulmuset]]*. Hän oli myös stand up -koomikko ja teki kiertueita 1980-luvun lopulla ja 1990-luvun alussa.

## Ääniroolit
**[[Simpsonit]]* (1989–1990) – Montgomery Burns, Moe Szyslak
**[[Dino-Riders]]* (1988) – Rasp
**[[Action Force: The Movie]]* (1987) – Cobra Commander
**[[The Transformers: The Movie]]* (1986) – Starscream
**[[Action Force (vuoden 1985 animaatiosarja)|Action Force]]* (1985–1986) – Cobra Commander, sivuäänet
**[[The Transformers]]* (1984–1987) – Starscream, Wheeljack, Krunk, Sparkplug
**Bigfoot and the Muscle Machines* (1985) – Adrian Ravenscroft, Ernie Slye
**[[Spider-Man and His Amazing Friends]]* (1981) – Hiekkamies
**Tähtiritarit* (1979) – Comet Empire Gen. Dire, kersantti Major Knox
Al-Wakra

**Al-Wakra** on yksi Qatarin seitsemästä kunnasta. Se on samalla myös samanniminen kaupunki. Al-Wakra sijaitsee Persianlahden rannalla.  Kunnan asukasluku on 141&nbsp;222 (2010), pinta-ala 2520 km².

Al-Wakran tärkeimpiä nähtävyyksiä ovat vanha linnoitus, joka on nykyään museo, osa vanhaa kaupunginmuuria sekä kaksi vanhaa moskeijaa.

## Lähteet

## Aiheesta muualla
Seehofin linna

**Seehofin linna** () on linna Memmelsdorfin kunnassa noin viisi kilometriä itään Bambergista, Saksan Baijerin osavaltiossa. Linna rakennettiin alun perin kesäresidenssiksi Bambergin ruhtinaspiispoille. Sen rakentamistyöt käynnistettiin vuonna 1687 ja ne saatiin päätökseen vuonna 1696. Barokkiarkkitehtuuria edustavan linnan suunnittelusta vastasi italialaissyntyinen arkkitehti Antonio Petrini. Nykyisin linnaa käyttää suurimmaksi osaksi Baijerin osavaltio.

## Kuvagalleria

Memmelsdorf-Schloss Seehof-108-Ostseite-2015-gje.jpg
Memmelsdorf-Schloss Seehof-132-Innenhof-2014-gje.jpg
Memmelsdorf-Schloss Seehof-142-Kaskade-Ikaros-2015-gje.jpg
Memmelsdorf-Schloss Seehof-262-Memmelsdorfer Tor-2011-gje.jpg


## Aiheesta muualla
Bamir Topi

**Bamir Myrteza Topi** (s. 24. huhtikuuta 1957 Tirana) on albanialainen demokraattisen puolueen poliitikko, joka toimi maansa presidenttinä 24. heinäkuuta 2007 – 24. heinäkuuta 2012. Hänen valintaansa presidentiksi vaadittiin neljä äänestyskierrosta.

Topi on väitellyt Tiranan yliopistosta filosofian tohtoriksi aineenaan biologia. Hän on toiminut Tiranan eläinlääketieteellisen koulutusinstituutin johtajana. 

Ensimmäisen kerran Topi valittiin Albanian parlamenttiin vuonna 1996. Hän toimi maatalousministerinä vuosina 1996–1997 kunnes Sali Berishan demokraattinen puolue luopui hallitusvallasta. Topi valittiin kahdesti uudelleen parlamenttiin ja hän toimi demokraattipuolueen parlamenttiryhmän puheenjohtajana kahden kauden ajan. Hänen luopui tehtävästä noustuaan presidentiksi. 

Topi on naimisissa ja hänellä on kaksi tytärtä.

Jalkapalloseura SK Tirana on nimennyt Topin kunniapuheenjohtajakseen.

## Lähteet
Fritz Busch

**Fritz Busch** (13. maaliskuuta 1890 – 14. syyskuuta 1951) oli saksalainen kapellimestari. Busch syntyi Siegenissä, Nordrhein-Westfalenissa ja kuoli Lontoossa vuonna 1951. Hän johti kautenaan oopperaa mm. Aachenissa, Stuttgartissa ja Dresdenissä. Hän oli menestyksekkään viulistin, Adolf Buschin veli.
The High Voltage SID Collection

**The High Voltage SID Collection**, **HVSC**, on hanke, joka pyrkii keräämään ja säilyttämään pääosin Commodoreista 64 ja 128 tunnetulle SID-äänipiirille tehtyä musiikkia. Nimi HVSC viittaa myös projektin tällä tavoin tuottamaan musiikkikokoelmaan. Kokoelman materiaali koostuu pelimusiikista sekä demo- ja kräkkeriryhmien ja yleensä alan harrastajien tekemästä musiikista. Materiaalia on vuonna 2010 kertynyt jo noin 27 vuoden ajalta, HVSC-sivuston mukaan yli 35&nbsp;000 SID-kappaleen verran. Nämä kappaleet ovat saatavilla sivustolta erityisinä SID-tiedostoina, ja niitä soitetaan yleensä jollakin SID-emulaattorilla.

## Lähteet

## Aiheesta muualla

* The High Voltage SID Collection 
* Stone Oakvalley's Authentic SID Collection – HVSC MP3-muodossa 
* Remix.Kwed.Org – C64-musiikista tehtyjä uudelleenmiksauksia 
* Sidplay – ohjelma SID-kappaleiden soittoon
Grant Nicholas

**Grant Nicholas** (s. 12. marraskuuta 1967 Newport, Monmouthshire, Wales) on brittiläinen rockmuusikko. Hän on tullut tunnetuksi laulajana, kitaristina ja pianistina yhtyeestä Feeder. 

Nicholas kasvoi Chepstow'ssa ja kävi Monmouthin koulun Monmouthissa. Hän esiintyi julkisesti ensimmäistä kertaa 11-vuotiaana. Kouluvuosinaan Nicholas soitti trumpettia ja vaikutti ensimmäisessä yhtyeessään, Black Sabbathin laulun mukaan nimetyssä Sweet Leafissa. Black Sabbath oli hänen suosikkiyhtyeitään sekä ensimmäinen, jonka hän näki esiintyvän livenä. Hän sai vanhemmiltaan myös ensimmäisen kitaransa.

Koulun suoritettuaan Nicholas toimi pyörälähettinä Etelä-Walesissa ja jatkoi samalla musiikkiharrastustaan. Hän perusti Feederin vuonna 1992 Jon Leen ja Taka Hirosen kanssa. Nicholas esiintyy ja levyttää menestyneen yhtyeen kanssa yhä; Jon Lee kuitenkin teki itsemurhan Miamissa vuonna 2002 ja tuli korvatuksi Mark Richardsonilla.